Projektas

Lietuvos Respublikos

mokesčių administravimo įstatymo NR. IX-2112 1, 2, 14, 26, 86, 88, 93, 105, 106, 110 straipsnių pakeitimo

įstatymas

2023 m.	d. Nr.

Vilnius

1 straipsnis. 1 straipsnio pakeitimas

Pakeisti 1 straipsnio 1 dalį ir ją išdėstyti taip:

„1. Šis Įstatymas nustato pagrindines sąvokas ir taisykles, kurių būtina laikytis vykdant mokesčių įstatymus, pagrindinius apmokestinimo mokesčiais teisinio reglamentavimo principus, įtvirtina Lietuvos Respublikoje taikomų mokesčių sąrašą, nustato mokesčių administratoriaus funkcijas, teises ir pareigas, mokesčių mokėtojo teises ir pareigas, mokesčių apskaičiavimą ir sumokėjimą, mokesčio bei su juo susijusių sumų priverstinio išieškojimo, nemokestinių prievolių administravimo bei mokestinių ginčų nagrinėjimo tvarką.“

2 straipsnis. 2 straipsnio pakeitimas

1. Pripažinti netekusia galios 2 straipsnio 4 dalį.

2. Papildyti 2 straipsnį 41 dalimi:

„41. Ekonominė piniginė sankcija – Lietuvos Respublikos įstatymuose ir Europos Sąjungos teisės aktuose, reglamentuojančiuose poveikio priemonių skyrimą už padarytus teisės pažeidimus, nustatyta tvarka viešojo administravimo subjektų ar teismo asmenims, padariusiems teisės pažeidimų, paskirta ekonominio poveikio priemonė – bauda, mokama į valstybės biudžetą, išskyrus procesinę baudą, baudą už nusikalstamas veikas, teismo paskirtą Lietuvos Respublikos baudžiamajame kodekse nustatytais atvejais, ir baudą už administracinius nusižengimus, paskirtą Lietuvos Respublikos administracinių nusižengimų kodekso nustatyta tvarka.“

3. Papildyti 2 straipsnį nauja 292 dalimi:

„292. Nemokestinė nepriemoka – nemokestinių prievolių vykdymą reglamentuojančių teisės aktų nustatyta tvarka laiku neįvykdytos nemokestinės prievolės suma.“

4. Papildyti 2 straipsnį nauja 293 dalimi:

„293. Nemokestinė prievolė – asmenų pareiga sumokėti Valstybinės mokesčių inspekcijos Lietuvos Respublikos mokesčių administravimo įstatymo nustatyta tvarka administruojamą baudą už administracinius nusižengimus, paskirtą Lietuvos Respublikos administracinių nusižengimų kodekso nustatyta tvarka, baudą už nusikalstamas veikas, teismo paskirtą Lietuvos Respublikos baudžiamajame kodekse nustatytais atvejais, baudą, paskirtą kaip ekonominę piniginę sankciją, procesinę baudą ir teismo priteistą sumą.“

4. Papildyti 2 straipsnį nauja 294 dalimi:

„294. Nemokestinių prievolių administravimas – mokesčių administratoriaus funkcijų, susijusių su nutarimų ir (ar) administracinių nurodymų Lietuvos Respublikos administracinių nusižengimų kodekso nustatyta tvarka skirti baudas už administracinius nusižengimus, teismų sprendimų Lietuvos Respublikos baudžiamajame kodekse nustatyta tvarka skirti baudas už nusikalstamas veikas, viešojo administravimo subjektų ar teismų priimtų sprendimų skirti ekonomines pinigines sankcijas, teismų, prokurorų, ikiteisminio tyrimo teisėjų priimtų sprendimų skirti procesines baudas, sprendimų dėl teismo priteistų sumų valstybės naudai vykdymu, atlikimas: šių prievolių apskaita, įskaitymas, sumokėjimo išdėstymas, priverstinio išieškojimo inicijavimas, vykdymas, priežiūra ir sustabdymas, priverstinai išieškotų sumų paskirstymas Administracinių nusižengimų kodekse, Lietuvos Respublikos civilinio proceso kodekse, Lietuvos Respublikos baudžiamojo proceso kodekse, Lietuvos Respublikos bausmių vykdymo kodekse ir šiame Įstatyme nustatyta tvarka.“

5. Papildyti 2 straipsnį nauja 295 dalimi:

„295. Procesinė bauda – valstybės naudai teismo, ikiteisminio tyrimo teisėjo ar prokuroro baudžiamojo, administracinio, civilinio procesų tvarka, taip pat administracinių nusižengimų teisenoje paskirta bauda, mokama į valstybės biudžetą, išskyrus baudą už administracinius nusižengimus, paskirtą Lietuvos Respublikos administracinių nusižengimų kodekso nustatyta tvarka, ir baudą už nusikalstamas veikas, teismo paskirtą Lietuvos Respublikos baudžiamajame kodekse nustatytais atvejais.“

6. Buvusią 2 straipsnio 292 dalį laikyti 296 dalimi.

7. Papildyti 2 straipsnį 301 dalimi:

„301. Teismo priteista suma – valstybės naudai teismo priteistas žyminis mokestis ir (ar) kaip administracinės, baudžiamosios ar civilinės bylos nagrinėjimo išlaidos priteista suma, mokami į valstybės biudžetą.“

3 straipsnis. 14 straipsnio pakeitimas

1. Pakeisti 14 straipsnio 7 dalį ir ją išdėstyti taip:

„7. Už administracinius nusižengimus Administracinių nusižengimų kodekso nustatyta tvarka paskirtoms baudoms (toliau – bauda už administracinius nusižengimus) administruoti tiesiogiai taikomi šio Įstatymo 26 straipsnio 1 dalies 12 punktas, 88 straipsnio 11 dalis, 93 straipsnio 1 dalies 9 ir 10 punktai, 105 straipsnio 3 dalis, 106 straipsnio 2 dalis, 107 straipsnio 6 dalis, 110 straipsnio 4 dalis, 113 straipsnio 2 ir 5 dalys ir mutatis mutandis yra taikytini šio Įstatymo 26 straipsnio 1 dalies 3–5, 9–11 punktai, 84, 85 straipsniai, 87 straipsnio 1, 3, 4, 41 ir 5 dalys, 88 straipsnio 2 ir 7 dalys, 93 straipsnio 1 dalies 1, 2 ir 8 punktai, 95 straipsnio 1 dalies 2 punktas, 101 straipsnis, 106 straipsnio 1 dalies 1 ir 4 punktai, 6–9 dalys, 108 straipsnio 1 dalies 2 ir 4 punktai, 2 dalies 2 ir 4 punktai, 109 straipsnis, 110 straipsnio 2 ir 3 dalys, 111, 112 straipsniai, 113 straipsnio 3 ir 4 dalys, IX, X skyriai, o asmenims, kuriems paskirtos baudos už administracinius nusižengimus, šioje dalyje nurodytų šio Įstatymo straipsnių nuostatos taikomos taip pat kaip ir mokesčių mokėtojams. Valstybinė mokesčių inspekcija šias baudas pradeda administruoti, gavusi duomenis apie jas iš Administracinių nusižengimų registro.“

2. Papildyti 14 straipsnį 71 dalimi:

„71. Ekonominėms piniginėms sankcijoms administruoti tiesiogiai taikomi šio Įstatymo 26 straipsnio 1 dalies 12 punktas, 93 straipsnio 1 dalies 11 punktas, 105 straipsnio 5 dalis, 106 straipsnio 21 dalis, 110 straipsnio 4 dalis ir mutatis mutandis taikytini šio Įstatymo 26 straipsnio 1 dalies 3–5, 9–11 punktai, 84, 85 straipsniai, 87 straipsnio 1, 3, 4, 41 ir 5 dalys, 93 straipsnio 1 dalies 1, 2, 4, 6 ir 8 punktai, 95 straipsnio 1 dalies 2 punktas, 101 straipsnis, 106 straipsnio 1 dalies 1 ir 4 punktai, 6–9 dalys, 107 straipsnis (išskyrus 6 dalį), 108 straipsnio 1 dalies 4 punktas, 2 dalies 4 punktas, 109 straipsnis, 110 straipsnio 3 dalis, 111, 112 straipsniai, 113 straipsnio 2, 3 ir 4 dalys, IX, X skyriai, o asmenims, kuriems paskirtos ekonominės piniginės sankcijos, šioje dalyje nurodytų šio Įstatymo straipsnių nuostatos taikomos taip pat kaip ir mokesčių mokėtojams. Valstybinė mokesčių inspekcija šias prievoles pradeda administruoti, gavusi duomenis apie jas iš Administracinių nusižengimų registro. Lietuvos Respublikos konkurencijos tarybos paskirtoms ekonominėms piniginėms sankcijoms administruoti netaikomi šio Įstatymo 93 straipsnio 1 dalies 8 punktas, 106 straipsnio 8 dalis, 107, 108 straipsniai, 112 straipsnio 2 punktas ir 113 straipsnis.“

3. Papildyti 14 straipsnį 72 dalimi:

„72. Procesinėms baudoms administruoti tiesiogiai taikomi šio Įstatymo 26 straipsnio 1 dalies 12 punktas, 93 straipsnio 1 dalies 9 ir 10 punktai, 105 straipsnio 7 dalis, 106 straipsnio 21 dalis, 110 straipsnio 4 dalis ir mutatis mutandis taikytini šio Įstatymo 26 straipsnio 1 dalies 3–5, 9–11 punktai, 84, 85 straipsniai, 87 straipsnio 1, 3, 4, 41 ir 5 dalys, 93 straipsnio 1 dalies 1, 2, 4, 6 ir 8 punktai, 95 straipsnio 1 dalies 2 punktas, 101 straipsnis, 106 straipsnio 1 dalies 1 ir 4 punktai, 6–9 dalys, 107 straipsnis (išskyrus 5 ir 6 dalis), 108 straipsnio 1 dalies 4 punktas, 2 dalies 4 punktas, 109 straipsnis, 110 straipsnio 3 dalis, 111, 112 straipsniai, 113 straipsnio 2, 3 ir 4 dalys, IX, X skyriai, o asmenims, kuriems paskirtos procesinės baudos šioje dalyje nurodytų šio Įstatymo straipsnių nuostatos taikomos taip pat kaip ir mokesčių mokėtojams. Valstybinė mokesčių inspekcija šias prievoles pradeda administruoti, gavusi duomenis apie jas iš Lietuvos teismų informacinės sistemos (toliau – LITEKO) ar kitų valstybės informacinių sistemų.“

4. Papildyti 14 straipsnį 73 dalimi:

„73. Teismų Lietuvos Respublikos baudžiamajame kodekse nustatytais atvejais paskirtoms baudoms už nusikalstamas veikas (toliau – bauda už nusikalstamas veikas) administruoti tiesiogiai taikomi šio Įstatymo 26 straipsnio 1 dalies 12 punktas, 93 straipsnio 1 dalies 9 ir 10 punktai, 105 straipsnio 6 dalis, 106 straipsnio 21 dalis, 110 straipsnio 4 dalis ir mutatis mutandis taikytini šio Įstatymo 26 straipsnio 1 dalies 3–5, 9–11 punktai, 84, 85 straipsniai, 87 straipsnio 1, 3, 4, 41 ir 5 dalys, 93 straipsnio 1 dalies 1 ir 2 punktai, 95 straipsnio 1 dalies 2 punktas, 101 straipsnis, 106 straipsnio 1 dalies 1 ir 4 punktai, 6–7, 9 dalys, 109, 111 straipsniai, 112 straipsnio 1 punktas, IX, X skyriai, o asmenims, kuriems paskirtos baudos už nusikalstamas veikas, šioje dalyje nurodytų šio Įstatymo straipsnių nuostatos taikomos taip pat kaip ir mokesčių mokėtojams. Valstybinė mokesčių inspekcija šias baudas pradeda administruoti, gavusi duomenis apie jas iš LITEKO ar kitų valstybės informacinių sistemų.“

5. Papildyti 14 straipsnį 74 dalimi:

„74. Teismų priteistoms sumoms administruoti tiesiogiai taikomi šio Įstatymo 26 straipsnio 1 dalies 12 punktas, 93 straipsnio 1 dalies 7 punktas, 105 straipsnio 7 dalis, 106 straipsnio 21 dalis, 110 straipsnio 4 dalis ir mutatis mutandis taikytini šio Įstatymo 26 straipsnio 1 dalies 3–5, 9–11 punktai, 84, 85 straipsniai, 87 straipsnio 1, 3, 4, 41 ir 5 dalys, 93 straipsnio 1 dalies 1, 2, 4, 6 ir 8 punktai, 95 straipsnio 1 dalies 2 punktas, 101 straipsnis, 106 straipsnio 1 dalies 1 ir 4 punktai, 6–9 dalys, 107 straipsnis (išskyrus 5 ir 6 dalis), 108 straipsnio 1 dalies 4 punktas, 2 dalies 4 punktas, 109 straipsnis, 110 straipsnio 3 dalis, 111, 112 straipsniai, 113 straipsnio 2, 3 ir 4 dalys, IX, X skyriai, o asmenims, kuriems priteistos sumos, šioje dalyje nurodytų šio Įstatymo straipsnių nuostatos taikomos taip pat kaip ir mokesčių mokėtojams. Valstybinė mokesčių inspekcija šias prievoles pradeda administruoti, gavusi duomenis apie jas iš LITEKO ar kitų valstybės informacinių sistemų.“

6. Pripažinti netekusia galios 14 straipsnio 8 dalį.

7. Papildyti 14 straipsnį 9 dalimi:

„9. Esant kitų įstatymų ir šio straipsnio kolizijai, taikomos šio straipsnio nuostatos.“

4 straipsnis. 26 straipsnio pakeitimas

Pakeisti 26 straipsnio 1 dalies 12 punktą ir jį išdėstyti taip:

„12) administruoja nemokestines prievoles šiame Įstatyme ir kituose teisės aktuose, reglamentuojančiuose jų administravimą, nustatyta tvarka;“.

5 straipsnis. 86 straipsnio pakeitimas

Pakeisti 86 straipsnį ir jį išdėstyti taip:

„86 straipsnis. Mokestinės nepriemokos perėmimas

Centrinio mokesčių administratoriaus nustatyta tvarka mokesčių mokėtojo mokestinę nepriemoką, mokesčių administratoriui leidus, gali perimti kiti asmenys. Tokiems asmenims taikomos visos mokestinės nepriemokos sumokėjimą ir išieškojimą reglamentuojančios mokesčių įstatymų nuostatos, kurios būtų taikomos mokesčių mokėtojui.“

6 straipsnis. 88 straipsnio pakeitimas

1. Pakeisti 88 straipsnio 1 dalį ir ją išdėstyti taip:

„1. Mokesčių administratorius centrinio mokesčių administratoriaus nustatyta tvarka mokestinės nepriemokos sumokėjimo terminą gali atidėti iki vienų metų ir (arba) išdėstyti ne daugiau kaip 5 metams nuo prašymo pateikimo mokesčių administratoriui dienos, bet ne anksčiau kaip nuo mokestinės nepriemokos susidarymo dienos. Mokestinės nepriemokos mokėjimas atidedamas arba išdėstomas mokesčių administratoriaus sprendimu, kuris priimamas laikantis Europos Sąjungos valstybės pagalbos taisyklių. Šio sprendimo pagrindu sudaroma mokesčių mokėtojo ir mokesčių administratoriaus mokestinės paskolos sutartis.“

2. Papildyti 88 straipsnį 11 dalimi:

„11. Mokesčių administratorius centrinio mokesčių administratoriaus nustatyta tvarka baudų už administracinį nusižengimą sumokėjimą gali išdėstyti ne daugiau kaip 2 metams nuo Administracinių nusižengimų kodekso 675 straipsnio 2 dalyje numatyto baudos sumokėjimo termino dienos. Tokiu atveju jų mokėjimas išdėstomas mokesčių administratoriaus sprendimu, kuris priimamas laikantis Europos Sąjungos valstybės pagalbos taisyklių ir kurio pagrindu sudaroma mokesčių mokėtojo ir mokesčių administratoriaus mokestinės paskolos sutartis.“

7 straipsnis. 93 straipsnio pakeitimas

1. Pakeisti 93 straipsnio pavadinimą ir jį išdėstyti taip:

„93 straipsnis. Mokestinių ir nemokestinių prievolių pasibaigimas“.

2. Pakeisti 93 straipsnio 1 dalies nuostatą iki dvitaškio ir ją išdėstyti taip:

„1. Mokestinė ir nemokestinė prievolė pasibaigia, kai:“.

3. Pakeisti 93 straipsnio 1 dalies 7 punktą ir jį išdėstyti taip:

„7) fizinis asmuo mirė ir nėra galimybės padengti (išieškoti) mokestinės nepriemokos ar teismų priteistų sumų iš mirusio asmens palikimo;“.

4. Papildyti 93 straipsnio 1 dalį 9 punktu:

„9) bauda ar jos dalis pakeičiama kita nuobauda ar bausme, vadovaujantis Administracinių nusižengimų kodekso 676 straipsniu arba Baudžiamojo kodekso 47 straipsniu, ir asmuo įvykdo pakeistą nuobaudą ar bausmę;“.

5. Papildyti 93 straipsnio 1 dalį 10 punktu:

„10) fizinis asmuo, kuriam paskirta bauda už administracinius nusižengimus, bauda už nusikalstamas veikas ar procesinė bauda, mirė;“.

6. Papildyti 93 straipsnio 1 dalį 11 punktu:

„11) fizinis asmuo, kuriam paskirta ekonominė piniginė sankcija, mirė, išskyrus įstatymų nustatytus atvejus, kai gali būti išieškoma iš mirusio asmens teisių ir ūkinės veiklos perėmėjų.“

8 straipsnis. 105 straipsnio pakeitimas

1. Pakeisti 105 straipsnio pavadinimą ir jį išdėstyti taip:

„105 straipsnis. Mokesčių administratoriaus teisės priverstinai išieškoti mokestinę ir nemokestinę nepriemokas atsiradimas“.

2. Papildyti 105 straipsnį 5 dalimi:

„5. Teisė priverstinai išieškoti laiku nesumokėtą ekonominę piniginę sankciją įgyjama kitą dieną po to, kai sueina jos sumokėjimo terminas.“

3. Papildyti 105 straipsnį 6 dalimi:

„6. Teisė priverstinai išieškoti laiku nesumokėtą baudą už nusikalstamas veikas įgyjama kitą dieną po to, kai sueina Lietuvos Respublikos bausmių vykdymo kodekso 6 straipsnyje nustatytas savanoriško baudos sumokėjimo terminas arba kitas teismo nustatytas terminas.“

4. Papildyti 105 straipsnį 7 dalimi:

„7. Teisė priverstinai išieškoti laiku nesumokėtas teismo priteistas sumas ir procesines baudas įgyjama kitą dieną po to, kai sueina jų sumokėjimo terminas.“

9 straipsnis. 106 straipsnio pakeitimas

1. Pakeisti 106 straipsnio pavadinimą ir jį išdėstyti taip:

„106 straipsnis. Mokestinės ir nemokestinės nepriemokų priverstinis išieškojimas“.

2. Pakeisti 106 straipsnio 2 dalį ir ją išdėstyti taip:

„2. Administracinių nusižengimų kodekso nustatyta tvarka priimti nutarimai skirti baudas priverstine tvarka vykdomi pagal šiame Įstatyme ir Administracinių nusižengimų kodekso 676 straipsnyje nustatytas procedūras.“

3. Papildyti 106 straipsnį 21 dalimi:

„21. Ekonominės piniginės sankcijos, baudos už nusikalstamas veikas, teismų priteistos sumos ir procesinės baudos priverstinai išieškomos pagal šiame Įstatyme, Civilinio proceso kodekse ir kituose teisės aktuose, reglamentuojančiuose priverstinį išieškojimą, nustatytas procedūras.“

4. Papildyti 106 straipsnį 6 dalimi:

„6. Mokesčių administratorius pradeda vykdyti mokestinės nepriemokos priverstinį išieškojimą šio straipsnio 1 dalies 1–3 punktuose nurodytais būdais. Jeigu mokesčių administratorius neišieško mokestinės nepriemokos šiais būdais per 6 mėnesius nuo teisės privestinai išieškoti mokestinę nepriemoką atsiradimo dienos, jis ne vėliau kaip per 20 dienų po šio termino pabaigos šiame straipsnyje nustatyta tvarka priima sprendimą išieškoti mokestinę nepriemoką iš asmens turto šio straipsnio 1 dalies 4 ir 5 punktuose nurodytais būdais (toliau šiame straipsnyje – sprendimas) ir perduoda sprendimą vykdyti antstoliui, jeigu šiame straipsnyje nenustatyta kitaip. Perdavęs sprendimą vykdyti antstoliui, mokesčių administratorius nutraukia sprendime nurodytos mokestinės nepriemokos priverstinį išieškojimą šio straipsnio 1 dalies 1–3 punktuose nurodytais būdais tik tada, kai gauna iš antstolio informaciją apie tai, kad jis pradėjo vykdyti sprendime nurodytos mokestinės nepriemokos išieškojimą.“

5. Papildyti 106 straipsnį 7 dalimi:

„7. Kai asmuo neturi sąskaitų kredito, mokėjimo ir (ar) elektroninių pinigų įstaigoje, mokesčių administratorius per 20 dienų nuo teisės privestinai išieškoti mokestinę nepriemoką atsiradimo dienos priima sprendimą ir perduoda jį vykdyti antstoliui, jeigu šiame straipsnyje nenustatyta kitaip.“

6. Papildyti 106 straipsnį 8 dalimi:

„8. Mokesčių administratorius priima sprendimą, jeigu turi informacijos, kad asmuo turi turto ir (arba) pajamų, iš kurių gali būti vykdomas išieškojimas. Jeigu mokesčių administratorius neturi informacijos, kad asmuo turi turto ir (arba) pajamų, iš kurių gali būti vykdomas išieškojimas, mokesčių administratorius vykdo mokestinės nepriemokos priverstinį išieškojimą šio straipsnio 1 dalies 1–3 punktuose nurodytais būdais, iki gauna informacijos apie šių aplinkybių pasikeitimą. Gavęs informacijos, kad asmuo turi turto ir (arba) pajamų, iš kurių gali būti vykdomas išieškojimas, mokesčių administratorius per 20 dienų po to, kai sužinojo apie šias aplinkybes, priima sprendimą ir perduoda jį vykdyti antstoliui.“

7. Papildyti 106 straipsnį 9 dalimi:

„9. Jeigu per 6 mėnesius nuo teisės priverstinai išieškoti mokestinę nepriemoką atsiradimo dienos šio Įstatymo 110 straipsnio 1 ir 2 dalyse ir kituose įstatymuose, reglamentuojančiuose mokestinės nepriemokos išieškojimo sustabdymą, nustatyta tvarka buvo sustabdytas išieškojimas, 6 mėnesių terminas pradedamas skaičiuoti iš naujo nuo dienos, kurią mokesčių administratorius nustatė, kad išnyko aplinkybės, dėl kurių nebuvo atliekami išieškojimo veiksmai.“

8. Papildyti 106 straipsnį 10 dalimi:

„10. Detalią mokestinių nepriemokų išieškojimo perdavimo vykdyti antstoliui tvarką nustato centrinis mokesčių administratorius, suderinęs su Lietuvos Respublikos teisingumo ministerija.“

10 straipsnis. 110 straipsnio pakeitimas

1. Pakeisti 110 straipsnio pavadinimą ir jį išdėstyti taip:

„110 straipsnis. Mokestinės ir nemokestinės nepriemokų priverstinio išieškojimo sustabdymas“.

2. Papildyti 110 straipsnį 4 dalimi:

„4. Ekonominių piniginių sankcijų, baudų už administracinius nusižengimus, baudų už nusikalstamas veikas, teismų priteistų sumų ir procesinių baudų išieškojimo sustabdymo atvejus ir pagrindus nustato šis Įstatymas, Civilinio proceso kodeksas ir kiti teisės aktai, reglamentuojantys išieškojimo stabdymą.“

11 straipsnis. Įstatymo įsigaliojimas, įgyvendinimas ir taikymas

1. Šis įstatymas, išskyrus šio įstatymo 5 ir 6 straipsnius ir šio straipsnio 3, 4, 5 ir 7 dalis, įsigalioja 2026 m. birželio 30 d.

2. Šio įstatymo 5 ir 6 straipsniai ir šio straipsnio 7 dalis įsigalioja 2023 m. lapkričio 1 d.

3. Lietuvos Respublikos Vyriausybė iki 2024 m. rugsėjo 10 d. pateikia Lietuvos Respublikos Seimui įstatymų, susijusių su ekonominių piniginių sankcijų administravimu pagal šio įstatymo nuostatas, projektus.

4. Vyriausybė, finansų ministras, centrinis mokesčių administratorius iki 2023 m. spalio 31 d. priima šio įstatymo 5 ir 6 straipsniuose nurodytus įgyvendinamuosius teisės aktus.

5. Centrinis mokesčių administratorius iki 2026 m. birželio 29 d. priima šio įstatymo 9 straipsnio 8 dalyje nurodytus įgyvendinamuosius teisės aktus.

6. Iki šio įstatymo įsigaliojimo dienos įsiteisėjusiais sprendimais paskirtos ar priteistos ekonominės piniginės sankcijos, baudos už nusikalstamas veikas, teismų priteistos sumos ir procesinės baudos administruojamos (įskaitant išieškojimą) iki šio įstatymo įsigaliojimo dienos galiojusia tvarka.

7. Iki 2023 m. spalio 31 d. pradėtos, tačiau nebaigtos mokesčių administravimo procedūros baigiamos pagal iki tol galiojusią tvarką.

12 straipsnis. Įstatyme nustatyto galiojančio teisinio reguliavimo poveikio ex post vertinimas

1. Lietuvos Respublikos finansų ministerija atlieka pagal šį įstatymą ir jo įgyvendinamuosius teisės aktus mokesčių administratoriaus atliekamo nemokestinių prievolių administravimo teisinio reguliavimo poveikio ex post vertinimą (toliau – ex post vertinimas).

2. Atliekant ex post vertinimą turi būti nustatytos teigiamos ir neigiamos mokesčių administratoriaus atliekamo nemokestinių prievolių administravimo pasekmės ir prireikus parengti pasiūlymai dėl nemokestinių prievolių administravimo teisinio reguliavimo tobulinimo.

3. Ex post vertinimo laikotarpis – 2 metai nuo šio įstatymo įsigaliojimo dienos.

4. Ex post vertinimas turi būti atliktas iki 2029 m. kovo 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas